আই লিগ জেতার সুযোগ এসেছিল তাঁর সামনেও। কিন্তু সাহসের অভাবে ইস্টবেঙ্গল আই লিগ জলাজ্ঞলি দিল। এবারও আই লিগ হারাতে হল লাল-হলুদ ব্রিগেডকে। তার পিছনে যদি বিশ্বজিৎ ভট্টাচার্য হয়ে থাকেন, তাহলে ক্লাবকর্তারাও কিন্তু সমান দোষে দোষী। কারণ বাঙালি কোচের হাত ধরে মোহনবাগান আই লিগ জিতেছিল গতবার। সবুজ-মেরুনের দেখাদেখি ইস্টবেঙ্গলও কোচ করে আনে বিশ্বজিৎ ভট্টাচার্যকে। কলকাতা লিগ ছাড়া তিনি আর কিছু দিতে পারেননি ক্লাবকে। আই লিগের প্রায় কাছাকাছি একসময় পৌঁছে গেলেও, তাঁর ভুল চালেই ইস্টবেঙ্গল ছিটকে গেল। আর তার সমস্ত দায়িত্ব নিয়ে সরে গেলেন বিশ্বজিৎ।